**ПРОТОКОЛ № 02**

**от заседанието на Комисия „Правни въпроси, информационни технологии и професионална квалификация“ към Прокурорската колегия, която на основание § 23, ал. 2 от ПЗР на ЗИД на КРБ**

**(обн. в ДВ бр. 106/22.12.2023 г.) изпълнява функциите на**

 **Висш прокурорски съвет, проведено на 09.04.2024 г**.

Днес, 09 април 2024 г., вторник, от 9.45 ч. в сградата на Висшия съдебен съвет, се проведе заседание на Комисия „Правни въпроси, информационни технологии и професионална квалификация“ към Прокурорската колегия, изпълняваща функциите на Висш прокурорски съвет в състав:

**ПРЕДСЕДАТЕЛ: КАЛИНА ЧАПКЪНОВА**

**ЧЛЕНОВЕ: ГЕРГАНА МУТАФОВА**

**СВЕТЛАНА БОШНАКОВА**

На заседанието присъстват експертните сътрудници на комисията Диана Стоянова – началник отдел ПОНД в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО:** Проект на становище по конституционно дело № 1/2024 г.

**КОМИСИЯТА ПО ПРАВНИ ВЪПРОСИ, ИНФОРМАЦИОННИ ТЕХНОЛОГИИ И ПРОФЕСИОНАЛНА КВАЛИФИКАЦИЯ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ**

**Р Е Ш И:**

**1.1. ПРЕДЛАГА** на Прокурорската колегия, изпълняваща функциите на Висш прокурорски съвет да вземе следното решение:

 1. Разпоредбите на § 14 (относно чл. 129, ал. 3), § 15 (относно чл. 130, ал. 2 и ал. 3) и § 16 (относно чл. 130а, ал.1 – 3 и ал. 5) от Закона за изменение и допълнение на Конституцията на Република България *противоречат* на чл. 1, ал. 2, чл. 4, ал. 1, чл. 8 и чл. 117 от Конституцията на Република България (обн. ДВ, бр. 106 от 22.12.2023 г.).

 2. Становището да се изпрати на Конституционния съд на Република България.

**1.2**. **ВНАСЯ** като точка в дневния ред за разглеждане на заседание на Прокурорската колегия, изпълняваща функциите на Висш прокурорски съвет, на **10.04**.**2024 г**.

**2. ОТНОСНО:** т.2.3 от Извлечение от Протокол №1 от 18 март 2024 г. на Комисията по правни въпроси към Съдийската колегия на ВСС, изпълняваща функциите на Висш съдебен съвет, съгласно § 23, ал.2 от ПЗР на ЗИД на КРБ ( ДВ, бр.106/22.12.2023г. ) и във връзка с Писмо от министъра на правосъдието, с отправено искане за становище по Наредба за изменение и допълнение на Наредба № Н-1 от 2023 г. за вписването, квалификацията и възнагражденията на вещите лица. (ВСС- 1202/23.01.2024 г.)

**КОМИСИЯТА ПО ПРАВНИ ВЪПРОСИ, ИНФОРМАЦИОННИ ТЕХНОЛОГИИ И ПРОФЕСИОНАЛНА КВАЛИФИКАЦИЯ КЪМ ПРОКУРОРСКАТА КОЛЕГИЯ, КОЯТО ИЗПЪЛНЯВА ФУНКЦИИТЕ НА ВИСШ ПРОКУРОРСКИ СЪВЕТ**

**Р Е Ш И:**

**2.1. ВНАСЯ** за обсъждане Наредба за изменение и допълнение на Наредба № Н-1 от 2023 г. за вписването, квалификацията и възнагражденията на вещите лица на заседание на Прокурорската колегия, изпълняваща функциите на Висш прокурорски съвет, за следващо заседание.

2.2. ПРЕДЛАГА на Прокурорската колегия, изпълняваща функциите на Висш прокурорски съвет да вземе следното решение:

**1.** ИЗРАЗЯВА ПОЛОЖИТЕЛНО СТАНОВИЩЕ по Наредба за изменение и допълнение на Наредба № Н-1 от 2023 г. за вписването, квалификацията и възнагражденията на вещите лица,

**2.** Решението по т.1, ведно с извлечение по т. 2 от протокол № 2/09.04.2024 г. от заседание на „Комисия по правни въпроси, информационни технологии и професионална квалификация“към Прокурорската колегия, изпълняваща функциите на Висш прокурорски съвет **ДА СЕ ИЗПРАТИ** на министъра на правосъдието, за сведение.

**ПРЕДСЕДАТЕЛ**

**НА КОМИСИЯТА: /п/**

**КАЛИНА ЧАПКЪНОВА**